system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre 1186?
assistant


1186 (MCLXXXVI) a fost un an al calendarului iulian.

Evenimente 
 27 ianuarie: Este celebrată căsătoria dintre prințul Henric, duce de Suabia și moștenitorul Imperiului romano-german, și Constance, moștenitoarea Regatului normand al Siciliei; regii Siciliei abandonează astfel partidul pro-papal al guelfilor.
 4 martie: Sultanul Egiptului și Siriei, Saladin încheie un tratat cu emirul Masud I, care îi cedează drepturile asupra orașului Mosul.
11 august: Al-Afdal, fiul mai mare al sultanului Saladin, devine guvernator al Damascului.
 17 august: Tratatul de la Georgenburg (Georgenburger Handfeste) dintre Ottokar al IV-lea de Stiria și Leopold al V-lea de Babenberg; Stiria devine parte componentă a Austriei.
 15 septembrie: După moartea regelui minor Balduin al V-lea al Ierusalimului, îi succede mama sa, Sibilla de Ierusalim, al cărei soț, Guy de Lusignan, devine rege-consort, având sprijinul marelui maestru al Ordinului templierilor; puterea efectivă trece în mâinile cruciatului Renaud de Chatillon.

Nedatate 
 1186-1187: Cruciatul Renaud de Chatillon atacă o caravană musulmană care se îndrepta spre Mecca, încălcând astfel armistițiul încheiat de Regatul Ierusalimului cu sultanul Saladin.
mai-iunie: Eșecul primului asediu asupra Nichapurului de către șahul Horezmului.
mai-iunie: Împăratul Isaac al II-lea Angelos al Bizanțului conduce o campanie împotriva vlahilor și bulgarilor răsculați la nord de Munții Balcani, izgonindu-i momentan la nord de Dunăre.
 Frații Petru și Asan reiau ofensiva antibizantină, cu sprijin din partea cumanilor și valahilor de la nord de Dunăre.
 Imperiul bizantin recunoaște îndependența Serbiei.
 Ruaidri O'Connor este nevoit să renunțe la titlul de rege suprem al Irlandei.
Se creează un episcopat dependent de arhiepiscopul de Bremen la Ikskile, în apropiere de Riga, sub conducerea lui Meinhard; cu toate acestea, triburile baltice ale livilor rezistă în fața creștinării.
 Selgiucizii din Kerman sunt atacați de către oghuzi.
 Ultimul conducător al ghasnavizilor din India, Khusrau Malik, rege în Lahore, este înfrânt de către ghuridul Muhammad ibn Sam.

Arte, Știință, Literatură și Filozofie 
 8 octombrie: Este consacrată biserica rupestră a lui San Biaggio din Brindisi, în sudul Italiei.
 Regele Jayavarman al VII-lea întemeiază templul Ta Prohm, în Cambodgia.

Înscăunări 
 11 august: Al-Afdal, guvernator ayyubid de Damasc.
 19 august: Constance, ducesă de Bretagne (1186-1201).
 15 septembrie: Sibila de Ierusalim și Guy de Lusignan, regi ai Ierusalimului.
 Joscius, arhiepiscop de Tyr.

Nașteri 
 18 mai: Constantin de Vladimir-Rostov, cneaz de Novgorod (d. 1218)
Ciagatai, han mongol (d. ?)
 Iziaslav al IV-lea Vladimirovici, mare cneaz de Kiev (d. ?)
 Leszek I de Polonia (d. 1227).
 Ogodai, han mongol (d. 1241).
 Song Ci, medic și jurist chinez (d. 1249).

Decese 
 august: Balduin al V-lea, rege al Ierusalimului (n. 1177).
 19 august: Geoffroi al II-lea, duce de Bretagne (n. 1158).
 7 septembrie: Ioan de Novgorod, arhiepiscop de Novgorod și taumaturg (făcător de minuni), (n. ?)
 Lech, duce de Mazovia (n. ?)
 Guillaume de Tyr, arhiepiscop de Tyr și cronicar (n.c. 1130).
 Minamoto no Yukiie, comandant militar japonez (n. 1145)

Vezi și 
 Listă de conducători de stat din 1186

1186